cyanic-selkie/wikianc huggingface dataset:
মোহাম্মদ রফিকুল আলম
কর্মজীবন
মোহাম্মদ রফিকুল আলম ১৯৮২ সালে তৎকালীন চট্টগ্রাম প্রকৌশল কলেজের (বর্তমানে চুয়েট) ইলেকট্রিক্যাল এন্ড ইলেকট্রনিক ইঞ্জিনিয়ারিং বিভাগে প্রভাষক হিসেবে কর্মজীবন শুরু করেন। তিনি ১৯৮৬ সালে সহকারী অধ্যাপক, ২০০৭ সালে সহযোগী অধ্যাপক এবং ২০০৯ সালে অধ্যাপক হিসেবে পদোন্নতি লাভ করেন।
দীর্ঘ কর্মজীবনে অধ্যাপনার পাশাপাশি আলম বিভিন্ন গুরুত্বপূর্ণ পদে দায়িত্ব পালন করেছেন। তিনি চুয়েটের তড়িৎ ও কম্পিউটার কৌশল অনুষদের ডিন, ইলেকট্রিক্যাল এন্ড ইলেকট্রনিক ইঞ্জিনিয়ারিং বিভাগের প্রধান, কোর্স-কোঅর্ডিনেটর, বিআইটি-এর বোর্ড অব গভর্নরস এর সদস্য, এডভাইজরি কমিটির সদস্য, একাডেমিক কাউন্সিলের সদস্য, চুয়েটের ইনস্টিটিউট অব এনার্জি টেকনোলজির পরিচালক, ইনস্টিটিউট অব ইনফরমেশন এন্ড কমিউনিকেশন টেকনোলজির (আইআইসিটি) পরিচালক, চুয়েটের সিন্ডিকেট সদস্য ও পরীক্ষা নিয়ন্ত্রকসহ নানা গুরুত্বপূর্ণ পদে দায়িত্ব পালন করেন। তিনি ইঞ্জিনিয়ার্স ইনস্টিটিউশন-এর চট্টগ্রাম কেন্দ্রের নির্বাচিত সহ-সভাপতি ও সভাপতি হিসেবেও দায়িত্ব পালন করেন।
মোহাম্মদ রফিকুল আলম ২০১৩ সালের ৬ মার্চ চুয়েটের উপ-উপাচার্য হিসেবে যোগদান করেন। ২০১৬ সালের ১৫ এপ্রিল তিনি বিশ্ববিদ্যালয়টির ভারপ্রাপ্ত উপাচার্য হিসেবে দায়িত্ব পালন শুরু করেন এবং ২৭ এপ্রিল পরবর্তী চার বছরের জন্য প্রথম মেয়াদে চট্টগ্রাম প্রকৌশল ও প্রযুক্তি বিশ্ববিদ্যালয় (চুয়েট)-এর পঞ্চম উপাচার্যের দায়িত্বভার গ্রহণ করেন। তিনি ২০২০ সালের ২৫ আগস্ট পরবর্তী চার বছরের জন্য দ্বিতীয় মেয়াদে চুয়েটের উপাচার্য হিসেবে নিয়োগ পান।
গবেষণাকর্ম ও প্রকাশনা
তিনি দেশীয় ও আন্তর্জাতিক বিভিন্ন সম্মেলনে প্রবন্ধ উপস্থাপন করেছেন। দেশে-বিদেশে বিভিন্ন জার্নালে তার উল্লেখযোগ্য সংখ্যক গবেষণা নিবন্ধ প্রকাশিত হয়েছে। তার গবেষণার প্রধান ক্ষেত্র হলো- প্লাজমা ফিজিক্স, ফিডব্যাক সিস্টেম এবং কন্ট্রোল ইঞ্জিনিয়ারিং, আধুনিক ইলেকট্রনিক্স প্রভৃতি।
সদস্যপদ
আলম ইঞ্জিনিয়ার্স ইনস্টিটিউশন, বাংলাদেশ-এর ফেলো। এছাড়াও তিনি বিভিন্ন পেশাজীবী সংগঠনের সক্রিয় সদস্য।
বার আউলিয়া ডিগ্রি কলেজ
বার আউলিয়া ডিগ্রী কলেজ বাংলাদেশের চট্টগ্রাম জেলার একটি শিক্ষাপ্রতিষ্ঠান।
অবস্থান
প্রতিষ্ঠানটি চট্টগ্রাম জেলার লোহাগাড়া উপজেলার আমিরাবাদ ইউনিয়নে অবস্থিত।
শিক্ষা কার্যক্রম
এটি একটি স্নাতক পর্যায়ের শিক্ষাপ্রতিষ্ঠান এবং এ প্রতিষ্ঠানে সহ-শিক্ষা ব্যবস্থা রয়েছে।
সূর্যবংশ
সূর্যবংশ (सूर्यवंश, ) বা সূর্য রাজবংশ বা রঘু রাজবংশ বা  ইক্ষ্বাকু রাজবংশ কৈল্পিক রাজা ইক্ষ্বাকু কর্তৃক প্রতিষ্ঠিত। সূর্যবংশ অর্থ হল এই রাজবংশ সূর্যকে তাদের ঈশ্বর এবং তাদের জন্মদাতা হিসাবে প্রার্থনা করে এবং চন্দ্র রাজবংশের সাথে ক্ষত্রিয় বর্ণের একটি প্রধান বংশের অন্তর্ভুক্ত।
জৈন ঐতিহ্য অনুসারে, জৈন ধর্মের প্রথম তীর্থঙ্কর, ঋষভনাথ নিজেই ছিলেন রাজা ইক্ষ্বাকু। আরও, জৈন ধর্মের ২১ জন তীর্থঙ্কর এই রাজবংশে জন্মগ্রহণ করেছিলেন।
বৌদ্ধ গ্রন্থ এবং ঐতিহ্য অনুসারে, বুদ্ধ  এই রাজবংশ থেকে এসেছেন। বৌদ্ধ গ্রন্থ অনুসারে, ইক্ষ্বাকুর পূর্বপুরুষ যিনি বর্তমান যুগের প্রথম রাজা হিসেবে জনগণের দ্বারা নির্বাচিত হয়েছিলেন, তিনি ছিলেন এই রাজবংশের প্রতিষ্ঠাতা।
জর্জ আলফ্রেড লরেন্স হার্ন
জর্জ আলফ্রেড লরেন্স হার্ন (George Alfred Lawrence Hearne; জন্ম: ২৭ মার্চ, ১৮৮৮ - মৃত্যু: ১৩ নভেম্বর, ১৯৭৮) কেন্টের ক্যাটফোর্ড এলাকায় জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯২২ থেকে ১৯২৪ সময়কালে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর দক্ষিণ আফ্রিকান ক্রিকেটে ওয়েস্টার্ন প্রভিন্স দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে ব্যাটিংয়ে কার্যকরী ভূমিকা রেখেছিলেন তিনি।
শৈশবকাল
১৮৮৯ সালে স্ব-পরিবারে দক্ষিণ আফ্রিকায় অভিবাসিত হন। তার পিতা ফ্রাঙ্ক হার্ন পেশাদার ক্রিকেটার ছিলেন এবং ইংল্যান্ড ও দক্ষিণ আফ্রিকা - উভয় দলের পক্ষে টেস্ট ক্রিকেটে অংশগ্রহণ করেছিলেন।
তার পিতা ফ্রাঙ্ক হার্ন নভেম্বর, ১৮৮৮ সালে মেজর ওয়ারটন একাদশের সদস্যরূপে দক্ষিণ আফ্রিকা গমন করেন। এটিই দক্ষিণ আফ্রিকায় প্রথম ইংরেজ দলের সফর ছিল। এ সফরে দলটি দুই টেস্টে অংশ নেয় ও দক্ষিণ আফ্রিকায় প্রথম-শ্রেণীর ক্রিকেটের সূচনা ঘটে। ফলে, জর্জ হার্নকে ঐ সময় থেকে আজীবন সেখানে অবস্থান করতে হয়েছিল।
বিখ্যাত হার্ন পরিবারের সদস্য ছিলেন ফ্রাঙ্ক হার্ন। কেন্টের পক্ষে খেলেছিলেন তিনি। দূর্বল স্বাস্থ্যের কারণে দক্ষিণ আফ্রিকায় অভিবাসিত হন ও ওয়েস্টার্ন প্রভিন্সের কোচের দায়িত্ব পালন করেন।
প্রথম-শ্রেণীর ক্রিকেট
১৯১০-১১ মৌসুম থেকে ১৯২৬-২৭ মৌসুম পর্যন্ত জর্জ আলফ্রেড লরেন্স হার্নের প্রথম-শ্রেণীর খেলোয়াড়ী জীবন চলমান ছিল। এ সময়ে ওয়েস্টার্ন প্রভিন্সের পক্ষে ডানহাতি ব্যাটসম্যান ও উইকেট-রক্ষক হিসেবে খেলতেন। ১৯২১-২২ মৌসুমে প্রতিশ্রুতিশীলতার স্বাক্ষর রাখেন। ৪৫ গড়ে ৫৪১ রান তুলেন তিনি। ১৯২৬-২৭ মৌসুমে অবসর গ্রহণকালীন সময়ে ব্যক্তিগত সর্বোচ্চ ১৩৮ রানের ইনিংস খেলেন।
আন্তর্জাতিক ক্রিকেট
সমগ্র খেলোয়াড়ী জীবনে তিনমাত্র টেস্টে অংশগ্রহণ করেছেন জর্জ আলফ্রেড লরেন্স হার্ন। ২৩ ডিসেম্বর, ১৯২২ তারিখে জোহেন্সবার্গে সফরকারী ইংল্যান্ডের বিপক্ষে টেস্ট ক্রিকেটে অভিষেক ঘটে তার। ১৬ আগস্ট, ১৯২৪ তারিখে ওভালে একই দলের বিপক্ষে সর্বশেষ টেস্টে অংশ নেন তিনি।
১৯২৪ সালে দক্ষিণ আফ্রিকা দলের সাথে ইংল্যান্ড গমন করেন। ওভালে সিরিজের চূড়ান্ত টেস্টে সর্বশেষ অংশ নেন।
ব্যক্তিগত জীবন
১৩ নভেম্বর, ১৯৭৮ তারিখে ৯০ বছর বয়সে বারবারটন এলাকায় জর্জ আলফ্রেড লরেন্স হার্নের দেহাবসান ঘটে। পিতা-পুত্র উভয়েই ৯০ বছর বেঁচেছিলেন। এ ঘটনাটি টেস্ট খেলার ইতিহাসে একমাত্র ঘটনা হিসেবে পরিগণিত হয়ে আসছে। মৃত্যু পূর্ব-পর্যন্ত দক্ষিণ আফ্রিকার বয়োজ্যেষ্ঠ টেস্ট ক্রিকেটারের সম্মাননা পেলেও ইজে টাইগার স্মিথের পরবর্তী স্থানে ছিলেন। তার পিতা ফ্রাঙ্ক হার্ন পরবর্তীতে দক্ষিণ আফ্রিকার পক্ষে বেশ কয়েকটি টেস্টে অংশ নেন ও পরবর্তীতে দক্ষিণ আফ্রিকায় কোচের দায়িত্ব পালন করেন।
দেবীগঞ্জ পৌরসভা
দেবীগঞ্জ পৌরসভা বাংলাদেশের রংপুর বিভাগের পঞ্চগড় জেলার দেবীগঞ্জ উপজেলার অন্তর্গত 'গ' শ্রেণির একটি পৌরসভা।
সবচেয়ে বেশি ম্যাচ জেতা টেনিস খেলোয়াড়ের তালিকা (নারী)
চেকোশ্লোভাকিয়া-যুক্তরাষ্ট্রের মার্টিনা নাভ্রাতিলোভা হচ্ছেন টেনিস ইতিহাসের সবচেয়ে বেশি ম্যাচ (১৪৪২) জেতা নারী খেলোয়াড়। তিনি টেনিস ইতিহাসে পুরুষ-নারী উভয় লিঙ্গের মধ্যে সর্বাধিক ম্যাচ খেলা ও সর্বাধিক ম্যাচ জেতা খেলোয়াড়। অন্যদিকে, বর্তমান খেলোয়াড়দের মধ্যে সবচেয়ে বেশি ম্যাচ জিতেছেন যুক্তরাষ্ট্রেরর সেরেনা উইলিয়ামস (৭৯২)। তিনি সর্বোপরি পঞ্চম স্থানে রয়েছেন। নিচে সর্বাধিক ম্যাচ জেতা নারী টেনিস খেলোয়াড়দের নাম ক্রম অনুসারে দেখানো হলঃ
সালমান এফ রহমান
সালমান ফজলুর রহমান (জন্ম ২৩ মে ১৯৫১) হলেন একজন বাংলাদেশি শিল্পপতি, একাদশ জাতীয় সংসদ সদস্য ও বাংলাদেশের প্রধানমন্ত্রী শেখ হাসিনার বেসরকারি শিল্প ও বিনিয়োগ বিষয়ক উপদেষ্টা। ২০১৭ সালের মার্চে চীনভিত্তিক গবেষণা প্রতিষ্ঠান হুরুন গ্লোবালে প্রকাশিত বিশ্বের ২ হাজার ২৫৭ জন ধনী ব্যক্তির তালিকায় তার অবস্থান ছিল ১৬৮৫তম। তিনি বাংলাদেশের অন্যতম শিল্পগোষ্ঠী বেক্সিমকো গ্রুপের ভাইস চেয়ারম্যান। ২০০৯ সাল থেকে তিনি বাংলাদেশের প্রধানমন্ত্রী শেখ হাসিনার বেসরকারি খাত উন্নয়ন বিষয়ক উপদেষ্টা হিসেবে পূর্ণ মন্ত্রীর পদমর্যাদায় দায়িত্ব পালন করছেন। অতীতে তিনি বাংলাদেশের বেশ কয়েকটি বাণিজ্য সংস্থার সভাপতি হিসেবে দায়িত্ব পালন করছেন যার মধ্যে একটি ছিল অ্যাসোসিয়েশন অব টেলিভিশন চ্যানেল ওনার্স (অ্যাটকো)।
জন্ম ও শিক্ষা
ফজলুর রহমান ও সৈয়দা ফাতিনা রহমান দম্পতির কনিষ্ঠ পুত্র সালমান এফ রহমান ১৯৫১ সালের ২৩শে মে ঢাকা জেলার দোহার উপজেলার এক সম্ভ্রান্ত মুসলিম পরিবারে জম্মগ্রহণ করেন। । ম্যাট্রিক পরীক্ষা পর্যন্ত তিনি করাচির নামকরা করাচি গ্রামার স্কুলে পড়াশোনা করেন। ঐ স্কুল তখন সিনিয়র কেমব্রিজ (ও-লেভেল) পড়াত। এই পদ্ধতিতে ম্যাট্রিক আর সিনিয়র কেমব্রিজ একই মানের ছিল। তিনি করাচি গ্রামার স্কুল থেকে সেইন্ট প্যাট্রিক্স স্কুলে চলে আসেন এবং ম্যাট্রিক পরীক্ষা দেন। ১৯৬৬ সালে ঢাকায় চলে আসেন। নটর ডেম কলেজে আইএসসিতে ভর্তি হন। এর দুই বছর পর ১৯৬৮ সালে ঢাকা বিশ্ববিদ্যালয়ে পদার্থবিজ্ঞানে স্নাতকে ভর্তি হন। ১৯৭১ সালে স্নাতক পরীক্ষা দেওয়ার কথা থাকলেও মুক্তিযুদ্ধ শুরু হওয়ায় তিনি করাচিতে চলে যান। তারপর আন্দোলনে জড়িত হয়ে পড়েন। করাচিতে গিয়ে করাচি বিশ্ববিদ্যালয় থেকে বিএ সম্পন্ন করেন তিনি। এরপর ১৯৭২ সালের মে মাসে লন্ডন চলে যান। সেখান থেকে পরে বাংলাদেশে ফিরে আসেন।
পারিবারিক জীবন
তিনি সৈয়দা রুবাবা রহমানের সাথে বিবাহ বন্ধনে আবদ্ধ হন। এই দম্পতির একজন ছেলে রয়েছে।
কর্মজীবন
১৯৬৬ সালে সালমান এফ রহমান এবং তার ভাই সোহাইল রহমান তাদের পারিবারিক পাটকল চালনার মাধ্যমে ব্যবসায় প্রবেশ করেন। বাংলাদেশ সরকার ১৯৭১ সালে পাটকলটি সরকারীকরণ করে। ১৯৭২ সালে তারা বাংলাদেশ এক্সপোর্ট অ্যান্ড ইম্পোর্ট কোম্পানি লিমিটেড (বেক্সিমকো) প্রতিষ্ঠা করে এবং এ প্রতিষ্ঠানের মাধ্যমে ইউরোপের দেশসমূহে সামুদ্রিক মাছ ও চূর্ণ হাড় রপ্তানি শুরু করে। এর বিনিময়ে তারা দেশে ঔষধ আমদানি করেন।
১৯৭৬ সালে তারা দুই ভাই বেক্সিমকো ফার্মাসিউটিক্যালস প্রতিষ্ঠা করেন। এটি পরবর্তীতে লন্ডন শেয়ার বাজারের বিকল্প বিনিয়োগ বাজারে তালিকাভূক্ত হয়। বেক্সিমকো ফার্মার ঔষধ যুক্তরাষ্ট্রের খাদ্য এবং ঔষধ প্রশাসনসহ (এফডিএ) বিশ্বের বিভিন্ন দেশের কর্তৃপক্ষের রপ্তানির অনুমোদন লাভ করে। ১৯৮২ সালে তারা দুবাই ভিত্তিক গালাধারী ভাই গ্রুপের সাথে মিলে বাংলাদেশে এবি ব্যাংক প্রতিষ্ঠা করেন। ১৯৮৫ সালে সালমান তার শেয়ার অন্য অংশীদারীদের কাছে বিক্রি করে দেন। তারা পরবর্তীতে আইএফআইসি ব্যাংকের ৩০% শেয়ার ক্রয় করেন এবং সালমান ২০১০ সালে ব্যাংকটির চেয়ারম্যান হিসেবে নিযুক্ত হন।
এছাড়াও তিনি ইনডিপেনডেন্ট টেলিভিশনের মালিক। তিনি দি ইন্ডিপেন্ডেন্ট পত্রিকার সম্পাদকীয় বোর্ডের চেয়ারম্যানও।
রাজনৈতিক জীবন
সালমান এফ রহমান ১৯৯০-এর দশকে রাজনীতিতে প্রবেশ করেন। তিনি সমৃদ্ধ বাংলাদেশ আন্দোলন নামে একটি দল গঠন করেন। ১৯৯৬ সালে এই দলের হয়ে জাতীয় সংসদ নির্বাচনে অংশ নিয়ে নির্বাচনী বিধিমালা অনুসারে এক অষ্টমাংশ ভোট না পাওয়ায় জামানত হারান। পরবর্তীতে বাংলাদেশ আওয়ামী লীগে যোগদান করেন। ২০০১ সালের নির্বাচনে তিনি ঢাকা-১ আসন থেকে আওয়ামী লীগের মনোনয়নে জাতীয় সংসদ নির্বাচন করে তৎকালীন বিএনপির প্রার্থী নাজমুল হুদার কাছে পরাজিত হন।
২০০৯ সালে আওয়ামী লীগ সরকার গঠন করলে তখন থেকে তিনি বাংলাদেশের প্রধানমন্ত্রী শেখ হাসিনার বেসরকারি খাত উন্নয়ন বিষয়ক উপদেষ্টা হিসেবে দায়িত্ব পালন করছেন। ২০১৮ সালের জাতীয় সংসদ নির্বাচনে তিনি ঢাকা-১ আসন থেকে আওয়ামী লীগের মনোনয়নে সংসদ সদস্য নির্বাচিত হন। প্রধানমন্ত্রী শেখ হাসিনার নির্দেশে তিনি বিশ্ব ব্যাংকের ইজ অফ ডুয়িং বিজনেস ইনডেক্সে বাংলাদেশের অবস্থান উন্নত করবার লক্ষে কিছু পদক্ষেপ নেন যার ফলশ্রুতিতে ২০২০ সালে বাংলাদেশ সাত ধাপ এগিয়ে যায়। পরবর্তীতে তিনি সরাসরি বিদেশী বিনিয়োগের প্রবাহ বাড়ানোর জন্য সরকারী সংস্থাগুলির সাথে যুক্তরাজ্য, মার্কিন যুক্তরাষ্ট্র সহ কিছু দেশে রোডশো আয়োজন করেন।
বিতর্ক
২০০৭ সালে উইকিলিকস কর্তৃক বাংলাদেশে নিযুক্ত যুক্তরাষ্ট্রের রাষ্ট্রদূতের একটি তারবার্তা প্রকাশ্যে আসে যাতে অভিযোগ করা হয় সালমান এফ রহমান বাংলাদেশের সবচেয়ে বড় ব্যাংক ঋণখেলাপি। ২০০৬-০৮ বাংলাদেশী রাজনৈতিক সংকটের সময় ২০০৭ সালের ৪ ফেব্রুয়ারি তিনি অপরাধ এবং দুর্নীতির ১১টি মামলায় গ্রেফতার হন। ২০০৮ সালের ২০ আগস্ট বাংলাদেশ হাই কোর্ট ব্যাংক জালিয়াতি মামলায় তাকে জামিন প্রদান করে।
এছাড়া ১৯৯৬ সালের শেয়ার বাজার জালিয়াতির ঘটনায় তাকে অভিযুক্ত করা হয় কিন্তু বাংলাদেশ আওয়ামী লীগ সরকারের সময় ২০১৭ সালের জানুয়ারিতে তার মামলা উচ্চ আদালত বাতিল করে দেয়।
দিওয়ার (১৯৭৫-এর চলচ্চিত্র)
এই দিওয়ার চলচ্চিত্রটি ১৯৭০ এর দশকের অন্যতম সেরা হিন্দি চলচ্চিত্র ছিলো। অমিতাভ বচ্চনের অভিনয় দর্শকদের হৃদয় ছুঁয়ে গিয়েছিলো, অমিতাভ বচ্চন বলিউডের 'এ্যাংরি ইয়াং ম্যান' নামে খ্যাতি লাভ করেছিলেন এই চলচ্চিত্রের মাধ্যমেই। চলচ্চিত্রটি পারভীন ববির জন্যও ছিলো একটি মাইলফলক।
চলচ্চিত্রটি ১৯৭৫ সালের ফিল্মফেয়ার পুরস্কার সেরা চলচ্চিত্র জিতেছিলো, সেই আরো ছয়টি ফিল্মফেয়ার পুরস্কার পায়। ১৯৭৫ সালের চতুর্থ সর্বোচ্চ আয়কারী চলচ্চিত্র ছিলো এই দিওয়ার। ইন্ডিয়া টাইমস পত্রিকা এই চলচ্চিত্রটিকে 'সেরা ২৫ অবশ্য দর্শনীয় বলিউড চলচ্চিত্র' এর তালিকায় রেখেছিলো।
মেট্টে ফ্রেডেরিকসেন
মেট্টে ফ্রেডেরিকসেন (জন্ম ১৯ নভেম্বর ১৯৭৭) একজন ডেনীয় রাজনীতিবিদ, যিনি ২০১৯ সালের জুন মাস থেকে ডেনমার্কের প্রধানমন্ত্রী এবং ২০১৫ সালের জুন মাস থেকে সোশ্যাল ডেমোক্র্যাটদের নেত্রী হিসাবে কাজ করছেন। তিনি দ্বিতীয় মহিলা, যিনি এই পদে অধিষ্ঠিত হয়েছেন, তিনি ডেনমার্কের ইতিহাসে সর্বকনিষ্ঠ প্রধানমন্ত্রী।
একজন ট্রেড ইউনিয়নিস্ট (২০০০-২০০১) হিসাবে একটি সংক্ষিপ্ত কর্মজীবন ছাড়া, মেট্টে ফ্রেডরিকসেনের রাজনীতির বাইরে কোনো চাকরি ছিল না। তিনি কোপেনহেগেন কাউন্টির প্রতিনিধিত্ব করে ২০০১ সালের সাধারণ নির্বাচনে প্রথম ফোকেটিং-এ নির্বাচিত হন। ২০১১ সালের সাধারণ নির্বাচনে সোশ্যাল ডেমোক্র্যাটরা জয়ী হওয়ার পর, তিনি প্রধানমন্ত্রী হেলে থর্নিং-শ্মিড্ট দ্বারা কর্মসংস্থান মন্ত্রী নিযুক্ত হন। তিনি ২০১৪ সালে বিচার মন্ত্রী পদে উন্নীত হন। ২০১৫ সালের সাধারণ নির্বাচনে সোশ্যাল ডেমোক্র্যাটদের সংকীর্ণ পরাজয়ের পর, থর্নিং-শ্মিড্ট পদত্যাগ করেন এবং মেট্টে ফ্রেডরিকসেন তার স্থলাভিষিক্ত হওয়ার জন্য পরবর্তী নেতৃত্ব নির্বাচনে লাভ করেন এবং বিরোধী দলের নেতা হন।
মেট্টে ফ্রেডরিকসেন তার দলকে ২০১৯ সালের সাধারণ নির্বাচনে নেতৃত্ব দিয়েছিলেন, যার ফলশ্রুতিতে বামপন্থী ও কেন্দ্র-বাম দলগুলির জোট (তার সোশ্যাল ডেমোক্র্যাটস, সোশ্যাল লিবারেল, সোশ্যালিস্ট পিপলস পার্টি, রেড-গ্রিন অ্যালায়েন্স, ফারোজ সোশ্যাল ডেমোক্রেটিক পার্টি এবং গ্রিনল্যান্ডের সিমুট ও ইনুইট আতাকাতিগিট) ফোকেটিংয়ে সংখ্যাগরিষ্ঠতা অর্জন করেছিল। তাঁকে পরবর্তীকালে রানী দ্বিতীয় মার্গ্রেথের থেকে একটি নতুন সরকার গঠনের জন্য আলোচনার নেতৃত্ব দেওয়ার জন্য অনুমোদন দেওয়া হয়েছিল এবং তিনি ২৭শে জুন প্রধানমন্ত্রী হিসেবে শপথ গ্রহণ করেছিলেন।
তিনি ২০২১ সালের ডিসেম্বর মাসে ইউরোপীয় ইউনিয়নের মধ্যে সবচেয়ে দীর্ঘ সময়ের জন্য দায়িত্বরত মহিলা সরকার প্রধান হয়েছিলেন।
জীবনের প্রথমার্ধ
মেট্টে ফ্রেডেরিকসেন অ্যালবোর্গাস জিমনেসিয়ামে যোগদান করেছিলেন। তিনি অ্যালবার্গ বিশ্ববিদ্যালয় থেকে প্রশাসন ও সামাজিক বিজ্ঞানে স্নাতক সম্মান (ডিগ্রি) এবং কোপেনহেগেন বিশ্ববিদ্যালয় থেকে আফ্রিকা বিষয়ক অধ্যয়নে স্নাতকোত্তর সম্মান (ডিগ্রি) অর্জন করেছেন।
ফোকেটিং-এর সদস্য
সংযোগ=//upload.wikimedia.org/wikipedia/commons/thumb/9/97/Mette_Frederiksen_-_2009.jpg/220px-Mette_Frederiksen_-_2009.jpg|বাম|থাম্ব| ২০০৯ সালে মেট্টে ফ্রেডরিকসেন মেট্টে ফ্রেডরিকসেন এলও, দ্য ডেনিশ কনফেডারেশন অব ট্রেড ইউনিয়নের যুব পরামর্শক হিসাবে কাজ করেছিলেন। তিনি ২০০১ সালের সাধারণ নির্বাচনে কোপেনহেগেন কাউন্টির পার্লামেন্ট সদস্য হিসেবে নির্বাচিত হন, যেখানে দেখা যায় সোশ্যাল ডেমোক্র্যাটরা প্রথম স্থান হারিয়েছিল এবং ১৯২০ সালের পর প্রথমবারের মতো দ্বিতীয় স্থান অর্জন করেছিল। তার নির্বাচনের পর, মেট্টে ফ্রেডরিকসেনকে তার দলের সংস্কৃতি, মিডিয়া ও লিঙ্গ সমতার জন্য মুখপাত্র হিসাবে নিযুক্ত করা হয়েছিল। তিনি ২০০২ সালে রাজনৈতিক সাহস, উত্সাহ ও সামাজিক অনুভূতির সঙ্গে প্রভাব দেখানোর জন্য নিনা ব্যাং পুরস্কার পেয়েছিলেন। এছাড়াও, তিনি ২০১২ সালে টিং পুরষ্কার পেয়েছিলেন এবং এপোস্টলার (২০০৩) এবং ফ্রম ফাইট টু কালচার (২০০৪) বইগুলির সহ-রচনা করেছেন। ২০০৫ সালের সাধারণ নির্বাচনে পরাজয়ের পর, মেট্টে  ফ্রেডেরিকসেন তার দলের সামাজিক বিষয়ের মুখপাত্র হন। নির্বাচনের পর, তিনি সোশ্যাল ডেমোক্র্যাটদের সংসদীয় গোষ্ঠীর ভাইস-চেয়ারপারসন হিসেবেও দায়িত্ব পালন করেছিলেন। ২০০৭ সালের সাধারণ নির্বাচনে সোশ্যাল ডেমোক্র্যাটরা আরও দুটি আসন পরাজিত হয়েছিল, মেট্টে ফ্রেডেরিকসেন ২৭,০৭৭ টি ভোট পেয়েছিলেন, ফলে তিনি সবচেয়ে বেশি ভোট পাওয়া দশ জন ডেনীয় রাজনীতিবিদদের মধ্যে সপ্তম স্থানে স্থান লাভ করেন।
মেট্টে ফ্রেডেরিকসেন সোশ্যাল ডেমোক্র্যাট সরকার গঠনকারী ২০১১ সালের সাধারণ নির্বাচনের পর ২০১১ সাল থেকে ২০১৪ সাল পর্যন্ত প্রধানমন্ত্রী হেলে থর্নিং-শ্মিডের অধীনে কর্মসংস্থান মন্ত্রী এবং ২০১৪ সাল থেকে বিচার মন্ত্রী হিসাবে দায়িত্ব পালন করেন, যতক্ষণ না তিনি তার দলের নেতা হিসেবে স্থলাভিষিক্ত হন। কর্মসংস্থান মন্ত্রী হিসাবে, তিনি আগাম অবসরের পেনশন, ফ্লেক্স চাকরি ও কর্মসংস্থান ব্যবস্থার সংস্কারের দিকে অগ্রসর হন। একইভাবে, বিতর্কিত নগদ সহায়তা সংস্কারের অর্থ হল অল্পবয়সী বেকারদের জন্য কম নগদ সুবিধা এবং অন্যান্য বিষয়গুলির মধ্যে সহবাসে পারস্পরিক সহায়তা প্রদান করা।
সোশ্যাল ডেমোক্র্যাটদের নেত্রী
মেট্টে ফ্রেডরিকসেনের নেতৃত্ব ২০১৫ সালের সাধারণ নির্বাচনের পর থেকে শুরু হয়েছিল, যেখানে সোশ্যাল ডেমোক্র্যাটরা প্রথম স্থানে ফিরে আসে ও ফোকেটিংয়ে অতিরিক্ত তিনটি আসন লাভ করেছিল, দলটি অভিবাসনের বিষয়ে রক্ষণশীল অবস্থান গ্রহণের সময় অর্থনৈতিক ইস্যুতে বাম মতাদর্শের দিকে ফিরে গিয়েছিল।
২০১৯-এর নির্বাচন
২০১৯ সালের সাধারণ নির্বাচনে সোশ্যাল ডেমোক্র্যাটরা আরও একটি আসন লাভ করেছিল, যখন ডেনিশ পিপলস পার্টি ও লিবারেল অ্যালায়েন্সের সমর্থন ভেঙে পড়েছিল, যার ফলে লার্স লোকে রাসমুসেনের সংখ্যাগরিষ্ঠতা ছিল। নির্বাচনের রাতে সন্দেহাতীত ফলাফলের সঙ্গে রাসমুসেন পরাজয় স্বীকার করেন। ফ্রেডরিকসেনকে সোশ্যাল লিবারেল পার্টি, রেড-গ্রিন অ্যালায়েন্স এবং সবুজ বামদের দ্বারা সমর্থিত একচেটিয়াভাবে সামাজিক গণতান্ত্রিক সংখ্যালঘু সরকারের নেতৃত্বে ২০১৯ সালের ২৭শে জুন প্রধানমন্ত্রী নিযুক্ত করা হয়েছিল। নির্বাচনের সময় অভিবাসন বিরোধী অবস্থানে থাকা সত্ত্বেও, ফ্রেডরিকসেন আরও বিদেশী শ্রমের অনুমতি দিয়ে এবং সরকার জয়ের পর বিদেশী অপরাধীদের অফশোরে আটকে রাখার সরকারি পরিকল্পনাকে উল্টে দিয়ে অভিবাসন বিষয়ে তার অবস্থানকে সংক্ষিপ্তভাবে পরিবর্তন করেন।
সামাজিক নীতি
ফ্রেডেরিকসেন পতিতাবৃত্তির একজন সোচ্চার বিরোধী, কারণ তিনি এটিকে নারীর প্রতি সহিংসতা বলে মনে করেন। বহু বছর ধরে, তিনি সুইডেন, নরওয়ে ও আইসল্যান্ডের মতো যৌন ক্রয়ের নিষেধাজ্ঞার জন্য দৃঢ়ভাবে সমর্থন করেছেন। তিনি ২০০২ সালে পতিতাবৃত্তি বিলোপের বিষয়ে বিতর্কের সূচনা করেন ও কংগ্রেসের ২০০৯ সালের সিদ্ধান্তের পিছনে ছিলেন, যেখানে সোশ্যাল ডেমোক্র্যাটরা "যৌন ক্রিয়াকলাপ কেনার উপর নিষেধাজ্ঞার জন্য কাজ করবে", বলা হয়েছিল। তাদের মতে পতিতাবৃত্তি পতিতার মানসিক স্বাস্থ্যের ক্ষতি করে।
অভিবাসন
ফ্রেডেরিকসেনের অধীনে, সোশ্যাল ডেমোক্র্যাটরা একটি আইনের পক্ষে ভোট দিয়েছে, যা ডেনীয় কর্তৃপক্ষকে সীমান্ত অতিক্রমকারী শরণার্থীদের কাছ থেকে অর্থ, গহনা ও অন্যান্য মূল্যবান জিনিসপত্র বাজেয়াপ্ত করার অনুমতি দেয়। বিলটি জাতিসংঘের মানবাধিকার কাউন্সিল থেকে কঠোর নিন্দা করা হয়েছিল, এবং নাৎসি-অধিকৃত ইউরোপে ইহুদিদের সঙ্গে ঘটা পরিকল্পনা ও আচরণের সাথে ব্যাপক তুলনা করা হয়েছিল। সোশ্যাল ডেমোক্র্যাটরা ধর্মীয় অনুভূতি নির্বিশেষে নাগরিকত্বের অনুষ্ঠানে ও একটি সেতুবিহীন দ্বীপে অপরাধী আশ্রয়প্রার্থীদের রাতে থাকার পরিকল্পনায় বাধ্যতামূলক হ্যান্ডশেক সংক্রান্ত একটি আইনের ভোটের সময় ভোট দানে বিরত থাকালেও বোরকা ও নেকাব পরা নিষিদ্ধ করার আইনের পক্ষে ভোট দিয়েছিল। ফ্রেডেরিকসেন ডানপন্থী জনতাবাদী ডেনিশ পিপলস পার্টিকে তাদের দৃষ্টান্তমূলক পরিবর্তনের ধাক্কায় একত্রীকরণের পরিবর্তে আশ্রয় নীতির লক্ষ্যে প্রত্যাবাসনকে সমর্থন করেছিলেন। তিনি অ-পশ্চিমী অভিবাসীদের উপর একটি ক্যাপ, উত্তর আফ্রিকার একটি অভ্যর্থনা কেন্দ্রে আশ্রয়প্রার্থীদের বহিষ্কার এবং সুবিধার বিনিময়ে অভিবাসীদের জন্য প্রতি সপ্তাহে ৩৭ ঘন্টা শ্রম বাধ্যতামূলক করার আহ্বান জানিয়েছেন।
থাম্ব| ফ্রেডরিকসেন ২০১৯ সালে [[ন্যাটো শীর্ষ সম্মেলন|ন্যাটো শীর্ষ সম্মেলনে মার্কিন যুক্তরাষ্ট্রের রাষ্ট্রপতি ডোনাল্ড ট্রাম্পের সাথে দেখা করেছিলেন।]]
ফ্রেডেরিকসেন ইসলামকে "একীকরণের বাধা" হিসেবে উল্লেখ করেছেন, যুক্তি হিসাবে কিছু মুসলিমের "ডেনিশ বিচার ব্যবস্থাকে সম্মান করে না", কিছু মুসলিম মহিলার ধর্মীয় কারণে কাজ করতে অস্বীকার করা এবং মুসলিম মেয়েরা "ব্যাপক সামাজিক নিয়ন্ত্রণ"-এর অধীন থাকার বিষয়টি উল্লেখ করেছেন এবং মুসলিম স্কুল বন্ধ করার আহ্বান জানিয়েছেন।
ফ্রেডেরিকসেন ২০২১ সালের এপ্রিল মাসে ঘোষণা করেছিলেন, যে ডেনমার্কের "চূড়ান্ত লক্ষ্য" এখন থেকে "শূন্য স্বতঃস্ফূর্ত আশ্রয়প্রার্থীদের" একটি হতে হবে। ডেনীয় একীকরণ মন্ত্রী মাতিয়াস টেসফায়ে বলেন যে লক্ষ্যটির প্রতি "কোন ব্যতিক্রম করা হবে না"। এই পদক্ষেপকে ডেনীয় শরণার্থী পরিষদের সেক্রেটারি জেনারেল শার্লট স্লেন্ট"দায়িত্বজ্ঞানহীন" বলে অভিহিত করেন। ডেনীয় রাষ্ট্র পরবর্তীকালে প্রায় ১৮৯ জন সিরীয় উদ্বাস্তুদের অস্থায়ী বসবাসের অনুমতির পুনর্নবীকরণ বন্ধ করে দেয়, সেই সঙ্গে "এখন সিরিয়ায় ফিরে আসা নিরাপদ" দাবি করা হয়।
তিনি ও তার সরকার আগের সামাজিক গণতান্ত্রিক সরকারগুলির তুলনায় নতুন অভিবাসন নীতি গ্রহণ করা সত্ত্বেও ডেনীয় অভিবাসন নীতিগুলির বেশ কয়েকটি শিথিলতাও প্রবর্তন করেছে। যদিও মেটে ফ্রেডেরিকসেন ও তার সরকার স্বতঃস্ফূর্ত আশ্রয়প্রার্থীদের ধারণার বিরুদ্ধে, তারা জাতিসংঘের শরণার্থী কোটা পদ্ধতির মহান সমর্থক এবং সেই ব্যবস্থায় ডেনমার্কের অংশগ্রহণ পুনঃপ্রবর্তন করেছে। অন্যান্য শিথিলকরণের মধ্যে কুখ্যাত অভিবাসন কেন্দ্র সেইজমার্ক থেকে শিশুদের বের করে আনা এবং উদ্বাস্তুদের জন্য সামাজিক সুবিধা বৃদ্ধি করা রয়েছে।
ব্যক্তিগত জীবন
মেট্টে ফ্রেডরিকসেনের প্রথম বিবাহে থেকে দুই সন্তান রয়েছে।
তিনি ২০২০ সালের ১৫ই জুলাই তার দীর্ঘদিনের প্রেমিক একজন চলচ্চিত্র পরিচালক বো টেংবার্গকে বিবাহ করেন। তাদের বিবাহ মন দ্বীপে ডেনমার্ক গির্জার অধিভুক্ত ম্যাগলেবি গির্জায় অনুষ্ঠিত হয়েছিল।
অ্যাডোবি ইলাস্ট্রেটর
অ্যাডোবি ইলাস্ট্রেটর হচ্ছে একটি ভেক্টর গ্রাফিক্স সম্পাদনাকারী সফটওয়্যার। যা শুধু ইলাস্ট্রেটর নামেই বেশি পরিচিত। এই সফটওয়্যারটি তৈরি ও বাজারজাত করেছে অ্যাডোবি সিস্টেমস। অ্যাডোবির সবথেকে জনপ্রিয় সফটওয়্যারগুলোর মধ্যে এটি অনতম। এর মাধ্যমে সকল গ্রাফিক্স ডিজাইন, লোগো, ব্যানার তৈরি করা যায়। এর সর্ব শেষ সংস্করণ ইলাস্ট্রেটর সিসি যা ২০২২ সালে বের হয়েছে।
নির্বাচন সরঞ্জাম
কোন বস্তুকে নির্বাচন (নির্বাচন করতে) ব্যবহার হয়। বস্তুর উপর ক্লিক করে বস্তু নির্বাচন করা যায়। একদিক বস্তু নির্বাচন করতে সিফট বাটন চেপে ধরে ক্লিক করতে হয়। এছাড়াও বস্তুকে বড় ছোট, ঘুরানো, সরানো এবং অনুলিপি করা যায়।
সরাসরি নির্বাচন সরঞ্জাম
এঙ্কর পয়েন্ট নির্বাচন করতে ব্যবহার হয়।
কলম সরঞ্জাম
এই সরঞ্জাম দিয়ে মুলত সরল রেখা এবং বক্র রেখা আঁকা যায়। সরল রেখা আঁকতে প্রথম বিন্দুতে ক্লিক এবং ২য় বিন্দুতে ক্লিক করে esc চাপতে হবে। বক্র রেখা আঁকতে প্রথম বিন্দু ক্লিক করার পর ২য় বিন্দুতে ক্লিক করে চেপে ধরে প্রয়োজন মত বাকাতে হবে। তারপর esc চাপতে হবে। মুলত এই সরঞ্জাম দিয়ে সব ধরনের জিনিস আঁকতে পারি।
আকৃতি সরঞ্জামসমূহ
আকৃতি সরঞ্জাম গুলোর দুটি সরঞ্জাম চতুর্ভুজ আঁকতে ব্যবহার হয় এবং লাইন সরঞ্জাম (লাইন আঁকতে ব্যবহার হয়) এর ভিতরে আরও বেশ কিছু সরঞ্জাম আছে। চতুর্ভুজএর ভিতরে আছে- গোলকৃত চতুর্ভুজ, ইলিপ্স, স্টার, পলিগন, লেন্স ফ্লেয়ার সরঞ্জাম। লাইন সরঞ্জাম এর ভিতরে- আর্ক টূল, স্পাইরাল টূল, রেক্টেঙ্গেলার গ্রিড সরঞ্জাম, পোলার গ্রিড টু্র। এই সরঞ্জামগুলো পেতে চতুর্ভুজ সরঞ্জাম বা লাইন সরঞ্জামের আইকনের উপর মাউস ক্লিক করে চেপে ধরে থাকতে তবে
ব্রাশ সরঞ্জাম
এই সরঞ্জাম দিয়ে মুক্ত হাতে অঙ্কন করা যায়। এডোবি সিসি সংস্করণে ৫ প্রকার ব্রাশ আছে। তারা হল- ক্যালিওগ্রাফিক ব্রাশ, স্ক্যাটার ব্রাশ, প্যাটার্ন ব্রাশ, আর্ট ব্রাশ, ব্রিস্টল ব্রাশ।
গ্রেডিয়েন্ট সরঞ্জাম
বহু রঙ তৈরি করার জন্য ব্যবহার হয়।
ম্যাশ সরঞ্জাম
এটিও মাল্টিকালার তৈরিতে ব্যবহার হয়, তবে কাজ করার নিয়ম এবং ফলাফল গ্রেডিয়েন্টের থেকে কিছুটা ভিন্ন।
রঙ
ইলাস্ট্রেটরে একটি বস্তুর ২টি কালার। স্টোক কালার আর ফিল কালার। স্টোক কালার হল কোন বস্তুর সীমানার রঙ। আর ফিল কালার হল তার বডির কালার। এইগুলো সরঞ্জামদণ্ডের নিচের দিকে থাকে।
সাইক্লোস্টোমাটা
বৈশিষ্ট্য
১. শরীর লম্বা ও বাইন মাছের (eel fish) মতো। জোড়া পৃষ্ঠীয় পাখনা নেই। তরুনাস্থিসদৃশ পাখনা রশ্মি ও মিডিয়ান পাখনা বিদ্যমান।
২. এদের শরীর জোড়া এপেন্ডিজবিহীন। কোনো প্লীহাও নেই।
৩. দেহত্বক নরম, মসৃণ ও আঁশবিহীন। বহিঃকঙ্কাল নেই। তবে তরুণাস্থিত মতো অন্তঃকঙ্কাল রয়েছে কিন্তু কোনো হাড় নেই।
৪. জীবদ্দশায় নটোকর্ড বিদ্যমান। খাদ্য পরিপাকের জন্য পাকস্থলির প্রয়োজন পড়ে না।
৫. মস্তিষ্ক পরিদৃশ্যমান। হৃৎপিণ্ড দুই প্রকোষ্ঠবিশিষ্ট। ৫-১৬ জোড়া গিল ও একটিমাত্র নাসারন্ধ্র রয়েছে।
৬. স্নায়বিক কর্মকাণ্ড ল্যাটেরাল লাইন দ্বারা সম্পন্ন হয়। প্রায় ১০ জোড়া ক্র‍্যানিয়াল নার্ভ রয়েছে।
৭. লিঙ্গ আলাদা।
শ্রেণি
মাইক্সিনি (Myxini) : এ শ্রেণিভুক্ত মাছগুলো 'হ্যাগফিশ' নামে পরিচিত। সামুদ্রিক পরিবেশে বসবাসরত এক ধরনের জীবেরা মাইক্সিনি শ্রেণির অন্তর্গত। তাদের মুখ ও নাসারন্ধ্র প্রান্তে অবস্থিত এবং মুখে কয়েকটি দাঁত আছে। প্রায় ৬ থেকে ১৪ জোড়া গিল স্লিট (ফুলকা রন্ধ্র) উপস্থিত। এদের কোনো মুখগহ্বর নেই। ডর্সাল ও ভেন্ট্রাল রুট স্পাইনাল নার্ভ থেকে আলাদা নয়। ডর্সাল পাখনা থাকতেও পারে, নাও থাকতে পারে। তবে যদি থাকে তবে তা দুর্বল হয়। এ শ্রেণির প্রাণীদের ডিমের আকৃতি বড় হয় ও সংখ্যা একাধিক। এদের জীবদ্দশায় লার্ভা দশা নেই।
পেট্রোমাইজোনটিডা (Petromyzontida) : এ শ্রেণিভুক্ত মাছগুলো ল্যাম্প্রে (Lamprey) নামেও পরিচিত। এদেরকে সাধারণত সমুদ্র ও সতেজ পানিতে দেখা যায়৷ এদেরও মুখ প্রান্তে অবস্থিত তবে দাঁত প্রচন্ড শক্ত (হর্ণি)। নাসারন্ধ্র পৃষ্ঠীয়ভাবে অবস্থিত ও তাদের একটি উন্নত পৃষ্ঠীয় পাখনা রয়েছে। ডর্সাল ও ভেন্ট্রাল রুট স্পাইনাল নার্ভ থেকে আলাদা। জীবদ্দশায় লার্ভা দশা বিদ্যমান।
জীবনচক্র
মাইক্সিনি শ্রেণির পর্বের প্রাণী যারা সাধারণত হ্যাগফিশ নামে পরিচিত, তাদের প্রজননের ব্যাপারে সুনির্দিষ্ট তেমন তথ্য জানা যায়নি। তবে পর্যবেক্ষণের ফলে কিছু তথ্য জানা গিয়েছে। হ্যাগফিশেরা হার্মাফ্রোডিটিক, অর্থাৎ তারা পুংলিঙ্গ ও স্ত্রীলিঙ্গ এই দুটি লিঙ্গে বিভক্ত। স্ত্রী হ্যাগফিশেরা ৩০ টি শক্ত ও কুসুমসমৃদ্ধ ডিম পারে যা একে অপরের সাথে লেগে থাকে। হ্যাগফিশেরা এই ডিমের চারপাশে কুন্ডলী পাকিয়ে অবস্থান নেয়। তবে এটি জানা যায়নি যে তারা আদৌ এভাবে ডিমের যত্ন নেয় নাকি নেয় না।
হ্যাগফিশের কোনো লার্ভা দশা থাকে না। ডিম ফুটে যে বাচ্চা বের হয় তা সরাসরি তাদের পিতা মাতার শারীরিক বৈশিষ্ট্যসম্পন্ন হয়। ঋতুর পরিবর্তনের সাথে তারা তাদের লিঙ্গ পরিবর্তন করতে সক্ষম।
অন্যদিকে ল্যাম্প্রেরা লার্ভা দশার মধ্য দিয়ে পূর্ণতা পায়। ডিম থেকে জন্ম নেওয়ার পরে তারা শাখা নদীর স্রোতের সাথে বেয়ে উপযুক্ত স্থানে পৌঁছে। এ স্থান হতে পারে কম স্রোতযুক্ত নদী তীর। এরপরে সদ্য জন্ম হওয়া ল্যাম্প্রে সেখানে আবাস তৈরি করে, খাদ্য গ্রহণ ও অন্যান্য প্রয়োজনীয় কাজের মাধ্যমে বৃদ্ধি পেতে থাকে। শ্যাম্পেন হ্রদ অববাহিকায় এই বৃদ্ধি সময় ৩-৪ বছর কিন্তু অন্যখানে এই সময় ১০ বছর পর্যন্ত হতে পারে৷ এই বৃদ্ধিসময় অতিক্রান্ত হওয়ার পর গ্রীষ্মকালের মাঝে অথবা শেষের দিকে লার্ভা দশা পরিণত ল্যাম্প্রে হওয়ার দিকে ধাবিত হয়। তখন তাদের চোখ ও চোষক মুখ উন্নত হয় এবং কিডনির উন্নতির ফলে তারা নোনাপানিতে বেঁচে থাকার যোগ্যতা অর্জন করে। এরপর আবাসস্থল ছেড়ে গভীর জলে চলে যায় এবং পোষক জীব খুঁজে বের করে যার ভেতর থেকে সে জীবনধারণ করে।
গুরুত্ব
ল্যামপ্রেদের প্রচুর বাস্তুতান্ত্রিক গুরুত্ব রয়েছে। তারা পুষ্টি উপাদান সরবরাহ, সংরক্ষণ ও পুনরায় সেই পুষ্টিদ্রব্য ফিরিয়ে দেওয়ার কাজ করে। এর পাশাপাশি তারা অন্যান্য পশুদের জন্য খাদ্যের উৎস। অন্যদিকে হ্যাগফিশেরা ধাঙর হিসেবে কাজ করে সমুদ্রপৃষ্ঠ পরিষ্কার রাখে। এছাড়াও পচা মাছ ও বাইক্যাচ মাছগুলোকে সরিয়ে তারা সমুদ্র বিশুদ্ধ রাখতে পারে। হ্যাগফিশেরা ল্যামপ্রেদের মত পুষ্টি উপাদান রিসাইকেল করায় সক্ষম আবার এরা কার্বনও রিসাইকেল করতে পারে।
তথ্যসূত্র
Cyclostomata
এরিয়েল উইন্টার
এরিয়েল উইন্টার ওয়ার্কমেন (জন্ম: জানুয়ারি ২৮, ১৯৯৮), অধিক পরিচিত এরিয়েল উইন্টার নামে, হলেন একজন মার্কিন অভিনেত্রী, কণ্ঠ অভিনেত্রী এবং গায়িকা। তিনি এবিসিতে সম্প্রচারিত মডার্ন ফ্যামিলি নামক কমেডি সিরিজে আলেক্সান্দ্রা ডানফি চরিত্রে অভিনয়ের মাধ্যমে জনপ্রিয়তা অর্জন করেন। এছাড়াও তিনি ডিজনি জুনিয়রে সম্প্রচারিত সোফিয়া এন্ড ফার্স্ট অনুষ্ঠানে এবং ২০১৪ সালে মুক্তিপ্রাপ্ত এনিমেটেড চলচ্চিত্র মি. পিবয় এন্ড শারম্যানের প্যানি পিটারসন চরিত্রের কণ্ঠ দিয়েছেন। উইন্টার এবং মডার্ন ফ্যামিলিতে তার সহযোগী অভিনেতা সেরা ইনসেম্বল কমেডি সিরিজের জন্য ৪টি স্ক্রিন অ্যাক্টরস গিল্ড পুরস্কার জয়লাভ করেছেন।
প্রারম্ভিক জীবন
উইন্টার ১৯৯৮ সালের ২৮শে জানুয়ারি ক্যালিফোর্নিয়ার লস অ্যাঞ্জেলেসে জন্মগ্রহণ করেন, তিনি ক্রিসুলা এবং গ্লেন ওয়ার্কমেনের সন্তান। তিনি অভিনেতা জিমি ওয়ার্কমেন এবং অভিনেত্রী শানেল ওয়ার্কমেনের বোন।  তার মা হলেন গ্রিক, অন্যদিকে তার বাবার হলেন ইংরেজ এবং জার্মান জনগোষ্ঠীর অন্তর্ভুক্ত। উইন্টার জানান যে, তার গ্রিক নাম হলো "ইলেফথেরিয়া" (Ελευθερία)। তিনি আরো জানান যে, তার বোন এবং তার ভাই দুজনেই গ্রিক ভাষায় অনর্গল কথা বলতে পারেন, কিন্তু তিনি তা পারেন না। যদিও তিনি গ্রিক ভাষার কিছু সাধারণ বাক্যাংশ বলতে পারেন, যেমন: টি ক্যানেইস (τι κάνεις, "আপনি কেমন আছেন?") এবং কালা (καλά, "উত্তম" বা "ভাল")। তার প্রিয় গ্রিক সঙ্গীতশিল্পী হলেন সাকিস রউভাস, যার সাথে তিনি ৯ বছর বয়সে এক্রি চলচ্চিত্রে কাজ করেছেন।
ক্যারিয়ার
২০০২ সালে ৫ বছর বয়সে উইন্টার কুল উইপের একটি বিজ্ঞাপনে উপস্থিত হওয়ার মাধ্যমে সর্বপ্রথম এই এন্টারটেইনমেন্ট জগতে প্রবেশ করেন। তিনি লিসেন আপ! এর মাধ্যমে টেলিভিশন জগতে অভিষেক করেন, এবং অতঃপর তিনি বিভিন্ন অনুষ্ঠানে উপস্থিত হন, যেমন: ফ্রেডি, মঙ্ক, বোনস এবং ইআর। তিনি মডার্ন ফ্যামিলিতে অ্যালেক্স ডানফি চরিত্রে অভিনয়ের পূর্বে শিশুদের এনিমেটেড অনুষ্ঠান ফিনেস এন্ড ফার্বের কণ্ঠ দিয়েছেন, যেটি ২০০৯ সালে ডিজনি এক্সডিতে সম্প্রচারিত হয়। অতঃপর তিনি টেলিভিশনের অন্যান্য এনিমেশন অনুষ্ঠানেও তার কণ্ঠ দিয়ে ভূমিকা রাখেন, যার মধ্যে উল্লেখযোগ্য হলো: ডিজনি জুনিয়রে সম্প্রচারিত জ্যাক এন্ড দ্য নেভার ল্যান্ড পাইরেটস। ২০১২ সালে, নতুন ডিজনি এনিমেশনের অনুষ্ঠান সোফিয়া দ্য ফার্স্টে সোফিয়া চরিত্রে অভিনয় করার জন্য নিযুক্ত হন, এই অনুষ্ঠানটি ২০১৩ সালের জানুয়ারি হতে ডিজনি জুনিয়রে প্রচারিত হওয়া শুরু হয়। ২০১৪ সালে, ড্রিমওয়ার্কস এনিমেশনের চলচ্চিত্র মি. পিবয় এন্ড শারম্যানে শারমেনের শত্রু এবং বন্ধু প্যানি পিটারসনের চরিত্রে কণ্ঠ দিয়েছেন। এছাড়াও তিনি ডিজনির বাম্বি ২ এবং ব্লু স্কাইয়ের আইস এজ: দ্য মেল্টডাউনের চরিত্রে কণ্ঠ দিয়েছেন।
উইন্টার বিভিন্ন চলচ্চিত্রেও অভিনয় করেছেন, যার মধ্যে উল্লেখযোগ্য হলো: কিস কিস ব্যাং ব্যাং, স্পিড রেসার, ডুরেস, অপসিট ডে এবং ফ্রেড ২। দ্য চ্যাপারোনের মূল ভূমিকায় অভিনয়ের মাধ্যমে, ইয়াং আর্টিস্ট অ্যাওয়ার্ডস ২০১২-এ "চলচ্চিত্রে সেরা অভিনেত্রী" বিভাগে মনোনীত হন।
সিরানো দ্য বের্জরাক (১৯৯০-এর চলচ্চিত্র)
সিরানো দি বের্জরাক ১৯৯০ সালে মুক্তিপ্রাপ্ত একটি ফ্রেঞ্চ হাস্যরসাত্মক নাট্য চলচ্চিত্র। জঁ পল রাপেনু ছবিটি পরিচালনা করেছেন। ১৮৯৭ সালে এদমোঁদ রোস্তাঁদ রচিত নাটক অবলম্বনে জঁ ক্লদ কারিয়ে ও রাপেনু ছবির চিত্রনাট্য পরিচালনা করেন। জেরার্দ দিপারদো, অ্যান ব্রোশে ও ভিসেঁত পেরেজ এতে অভিনয় করেছেন। ফ্রান্স ও হাঙ্গেরির যৌথ প্রযোজনায় ছবিটি নির্মিত হয়।
এরিয়েল উইন্টার
ব্যক্তিগত জীবন
২০১৫ সালের জুনে, তিনি স্তন হ্রাসের সার্জারির মধ্য দিয়ে গিয়েছেন।
সিরানো দ্য বের্জরাক (১৯৯০-এর চলচ্চিত্র)
রোস্তাঁদের নাটকের এটিই প্রথম রঙিন চলচ্চিত্রায়ন। ফ্রেঞ্চ ভাষায় উক্ত নাটকের এটি দ্বিতীয় চলচ্চিত্ররূপ। অন্যান্য চলচ্চিত্ররূপের তুলনায় এটি অধিক মূলানুগ ও বিলাসবহুল আবহমণ্ডিত ছিল। ফ্রান্সে এ ছবির ৪,৭৩২,১৩৬টি টিকিট বিক্রি হয়েছিল।
এরিয়েল উইন্টার
ব্যক্তিগত জীবন
২০১৬ সালে এপ্রিলে, উইন্টার ইউনিভার্সিটি অব ক্যালিফোর্নিয়া, লস অ্যাঞ্জেলস (ইউসিএলএ) দ্বারা গৃহীত হন এবং ২০১৬ সালে পতন সেমিস্টারের শুরুর উপস্থিতিতে স্লাইডে তিনি উপস্থিত হন। যাহোক, ১২ সেপ্টেম্বর তিনি নিশ্চিত করেন যে, তিনি ২০১৭ সালের ইউসিএলএ-এ উপস্থিত হবেন। তার কলেজে ফেরত যাওয়া সম্পর্কে তিনি বলেন যে, "আপনার কাছে কোনো কিছু থাকতে হবে যদি আপনি কিছু করতে চান, আমি সবসময়ই আইনের আগ্রহী ছিলাম তাই আমি মনে করি এটা অবশ্যই এমন একটা কিছু হবে যেটা আমি করতে খুবই পছন্দ করি এবং এর আমি স্কুলে যেতেও প্রস্তুত আছি।
সিরানো দ্য বের্জরাক (১৯৯০-এর চলচ্চিত্র)
ফ্রান্সের বাইরে ছবিটি দেখানোর জন্য ইংরেজিসহ অন্যান্য ভাষার উপশিরোনাম বা সাবটাইটেল ব্যবহার করা হয়। ইংরেজি সংস্করণে নাটকের অ্যান্থনি বার্জেস-কৃত অনুবাদ ব্যবহার করা হয়েছে।
কাহিনীসংক্ষেপ
সিরানো দ্য বের্জরাক একজন প্যারিসীয় কবি। তার নাকটা একটু বড়। এই বড় নাক নিয়ে সে ভিতরে ভিতরে লজ্জিত হলেও বাইরে খুবই বড়াই দেখায়। সিরানো সাহস ও অসিচালনায় কুশলতার জন্য লোকের কাছে আদৃত হলেও নাকের কদাকার গঠন তার ব্যক্তিত্বের যথাযথ উপস্থাপনের পথে বাধা হয়ে দাঁড়ায়। সে তার মামাতো বোন রোক্স্যানকে ভালোবাসে এবং দুঃখ করে ভাবে, বড় নাকের জন্য রোক্স্যান তাকে পছন্দ করবে না। এদিকে সে জানতে পারে, রোক্স্যান ক্রিশ্চিয়ান দি নিউভিলেকে ভালোবাসে। সে সেনাবাহিনীর কাদে দু গাসকোয়ে-তে কর্মরত। একই ইউনিটে সিরানোও কাজ করে। ক্রিশ্চিয়ান দেখতে সুদর্শন হলেও মহিলাদের সাথে ঠিকমত কথা বলতে পারে না । এটাকে কাজে লাগিয়ে সিরানো তার উদ্দেশ্য বাস্তবায়নের সিদ্ধান্ত গ্রহণ করে। সে ক্রিশ্চিয়ানকে শেখায়, মেয়েদের সাথে কীভাবে কথা বলতে হয়।
সিরানো ক্রিশ্চিয়ানকে প্রেমপত্র ও কবিতা লিখে দেয়। তবে পত্রের নিচে স্বাক্ষর থাকে ক্রিশ্চিয়ানের। আবেগে উদ্বেলিত হয়ে সে যেসব পত্র রচনা করে, সেগুলো পড়ে রোক্স্যান ক্রিশ্চিয়ানকে ভালোবেসে ফেলে। তারা গোপনে বিয়ে করবে ঠিক করে ফেলে। এদিকে রোক্স্যানকে কোঁতে দি গুইচে স্পেনীয়দের বিরুদ্ধে আরাস অবরোধে অংশ নেওয়ার আহবান জানায়। সিরানো লুকিয়ে শত্রুসীমা পেরিয়ে প্রতিদিন রোক্স্যানের কাছে পত্র পাঠিয়ে দেয়। কিন্তু ক্রিশ্চিয়ান এর কিছুই জানত না। সে যুদ্ধে মারাত্মকভাবে আহত হয়। রোক্স্যান তার সাথে দেখা করার সময় বলে, "সুদর্শন কাপুরুষ অপেক্ষা কদাকার বীরই উত্তম।" ক্রিশ্চিয়ান তার ভুল উপলব্ধি করতে পেরে সিরানোকে জিজ্ঞেস করে, রোক্স্যান প্রকৃতপক্ষে কাকে ভালোবাসে? সিরানো তাকে কষ্ট দিতে চায় না। তাই সে বলে -"তোমাকে, ক্রিশ্চিয়ান।" ক্রিশ্চিয়ান কিছুক্ষণ পরই মৃত্যুবরণ করে।
চৌদ্দ বছর সিরানো রোক্স্যানের কাছ থেকে তার ভালোবাসার কথা গোপন রাখে। কাঠের বিমে আঘাত পাওয়ার পর একদিন তার মাথায় মারাত্মক ক্ষত হয়। এদিকে রোক্স্যান একটি কভেনেন্টে প্রবেশ করে।
সিরানো মাথায় আঘাত পর রোক্স্যানের সাথে দেখা করার সিদ্ধান্ত নেয়। সে বারবার অজ্ঞান হয়ে যায়। এদিকে রোক্স্যান তার প্রেমপত্রগুলোর কথা উল্লেখ করলে সে এটি দেখতে চায়। কিন্তু অন্ধকারের কারণে সিরানো সেটি পড়তে পারে না। কিন্তু সে এগুলো মুখস্থ আবৃত্তি করতে থাকে। তখনই রোক্স্যান পত্রলেখকের আসল পরিচয় ধরে ফেলে। কিন্তু সিরানো মৃত্যুর কোলে ঢলে পড়ে।
ত্রিপুরী বর্ষপঞ্জি
ত্রিপুরাব্দের নববর্ষ হল বৈশাখের ১লা তারিখে যা সেই বছরটি লিপ ইয়ার কিনা তার উপর নির্ভর করে কমন এরার ১৪ বা ১৫ এপ্রিলের সাথে মিলে যায়। এর মাসগুলোকে ১৪১৯ বছর আগে ৫১২ শকাব্দে ত্রিপুরের রাজা হামতোর্ফা ওরফে হিমটিফা ওরফে জুঝারুফা এর সূচনা করার সময় থেকে ভারতীয় মাসগুলোর ন্যায় নামকরণ করা হয়েছে।
ঐতিহাসিকভাবে ত্রিপুরা সন ব্রিটিশ রাজের অধীনে টিপ্রা রাজ্যের সমস্ত সরকারি বিষয়ে প্রচলিত ছিল। ঐতিহ্য অনুযায়ী সালটি রাজমালা কালপঞ্জিতে ১১৮ তম হামতোর ফা (এছাড়াও জুজারু ফা বা হিমতি বা বিররাজ) নামক ত্রিপুরী রাজার বাংলা বিজয়কে চিহ্নিত করে। তবে ঐতিহাসিক বাস্তবতায়, ত্রিপুরাব্দ, বঙ্গাব্দের মতোই ১৫৬৩ সালে সম্রাট আকবর কর্তৃক প্রবর্তিত মুঘল ফসলি সন-এর অবলম্বিত। ত্রিপুরায় (তিপ্রা) এর ব্যবহার ত্রিপুরী গণনায় ১৬৩ তম রাজা গোবিন্দ মাণিক্য (শা. ১৬৬০) থেকে পাওয়া যায় ও তিন বছরের বৈশিষ্ট্যগত পরিবর্তনটি প্রথম তার উত্তরসূরি ছত্রমাণিক্যের অধীনে ১৬৬৩/৪ সালে লিপিবদ্ধ হয়, যিনি এইভাবে "ত্রিপুরী বর্ষপঞ্জি" চালু করেছেন বলে মনে করা হয়।
১৯৪৯ সালে ভারতের প্রজাতন্ত্রে ত্রিপুরার যোগদানের সাথে সাথে, ত্রিপুরী বর্ষপঞ্জির আনুষ্ঠানিক ব্যবহার বন্ধ হয়ে যায়। ত্রিপুরী জাতীয়তাবাদে ত্রিপুরী বর্ষপঞ্জি পুনরুজ্জীবিত করার আহ্বান দীর্ঘদিন ধরে। ১৯৯১ সালে রাজ্য সরকারের বর্ষপঞ্জি ও নথিতে ত্রিপুরাব্দের প্রথম উল্লেখ করা হয়। ২০০১ সালে ত্রিপুরা উপজাতীয় অঞ্চল স্বায়ত্তশাসিত জেলা পরিষদ কর্তৃপক্ষ একটি তিন দিনের "ট্রিং উৎসব" আয়োজন করে, যা পশ্চিম ত্রিপুরার টিটিএএডিসি-এর সদর দফতর খুমুলুঙে সমাপ্ত হয়।
বাঘা মডেল উচ্চ বিদ্যালয়
বাঘা মডেল উচ্চ বিদ্যালয় বাংলাদেশের রাজশাহী জেলার বাঘা উপজেলায় অবস্থিত একটি মাধ্যমিক বিদ্যালয়। এটি ১৯৬৬ সালে প্রতিষ্ঠিত হয়েছিল।
ইতিহাস
বাঘা মডেল উচ্চ বিদ্যালয় বাঘা উপজেলার অন্যতম প্রাচীন মাধ্যমিক বিদ্যালয়। স্কুলটি বিভিন্ন সময়ে সামাজিক ও সাংস্কৃতিক ক্রিয়াকলাপে সক্রিয় ভূমিকা পালন করে। ২০১৯ সালে বিদ্যালয়টির শিক্ষার্থীরা টিফিনের টাকা দিয়ে গাছের চারা রোপণের ঘটনা বেশ আলোড়ন সৃষ্টি করে।
সিকন্দর বখ্‌ত
সিকন্দর বখ্ত (২৪ আগস্ট ১৯১৮ - ২৩ ফেব্রুয়ারি ২০০৪) ভারতীয় জনতা পার্টি (বিজেপি) এর অন্তর্গত একজন ভারতীয় রাজনীতিবিদ যিনি ২০০২ থেকে নিজের মৃত্যু পর্যন্ত কেরলের ১৫তম রাজ্যপাল হিসাবে দায়িত্ব পালন করেছিলেন। এছাড়াও তিনি বিজেপির সহ-সভাপতি নির্বাচিত হন, রাজ্যসভায় দলের নেতা হিসেবে দায়িত্ব পালন করেন এবং অটল বিহারী বাজপেয়ীর নেতৃত্বাধীন এনডিএ সরকারের ক্যাবিনেট মন্ত্রী হিসেবে দায়িত্ব পালন করেন। ২০০০ সালে তিনি ভারত সরকারের দ্বিতীয় সর্বোচ্চ বেসামরিক সম্মান পদ্মবিভূষণে ভূষিত হন।
প্রাথমিক জীবন
সিকন্দর বখ্ত ১৯১৮ সালে ভারতের দিল্লির কুরেশ নগরে জন্মগ্রহণ করেন। তিনি দিল্লির অ্যাংলো আরবি সিনিয়র সেকেন্ডারি স্কুলে পড়াশোনা করেন এবং দিল্লির অ্যাংলো-আরবি কলেজ (বর্তমানে জাকির হোসেন কলেজ নামে পরিচিত) থেকে বিজ্ঞানে স্নাতক ডিগ্রি সম্পন্ন করেন। তার স্কুল এবং কলেজের দিনগুলিতে তিনি একজন উৎসাহী হকি খেলোয়াড় ছিলেন এবং বিভিন্ন টুর্নামেন্টে দিল্লি বিশ্ববিদ্যালয় এবং দিল্লির প্রতিনিধিত্ব করেছিলেন। এছাড়াও তিনি ইন্ডিপেন্ডেন্ট হকি ক্লাবে খেলেছেন এবং অধিনায়কত্ব করেছেন। তিনি একবার বলেছিলেন যে তিনি বিজেপির সদস্য এবং সর্বদা বজায় রেখেছিলেন যে ভারত ধর্মনিরপেক্ষতার দেশ এবং তিনি ভারতের নীতিকে সমর্থন করেন।
রাজনৈতিক পেশা
১৯৫২ সালে বখ্ত কংগ্রেস প্রার্থী হিসাবে দিল্লি মিউনিসিপ্যাল কর্পোরেশনে নির্বাচিত হন। ১৯৬৮ সালে তিনি দিল্লি ইলেকট্রিক সাপ্লাই আন্ডারটেকিং-এর চেয়ারম্যান নির্বাচিত হন। ১৯৬৯ সালে কংগ্রেস পার্টি বিভক্ত হয়ে যায় এবং বখ্ত কংগ্রেস (সংগঠন) এর সাথে থাকেন। বখ্ত তখন কংগ্রেস (সংগঠন) প্রার্থী হিসেবে দিল্লির মেট্রোপলিটন কাউন্সিলে নির্বাচিত হন। ১৯৭৫ সালের ২৫ জুন প্রধানমন্ত্রী ইন্দিরা গান্ধী দ্বারা জরুরি অবস্থা ঘোষণা করা হয়। বখত অন্যান্য বিরোধী নেতাদের সঙ্গে ২৫ জুন ১৯৭৫ সালে কারারুদ্ধ হন। ১৯৭৬ সালের ডিসেম্বরে মুক্তি না পাওয়া পর্যন্ত তিনি রোহতক জেলে বন্দী ছিলেন। প্রধানমন্ত্রী ইন্দিরা গান্ধী ১৯৭৭ সালের মার্চ মাসে সাধারণ নির্বাচনের নির্দেশ দেন। বিরোধী নেতাদের মুক্তি পাওয়ার সাথে সাথে তারা সকল বিরোধী দলকে একীভূত করে জনতা পার্টি গঠন করে।
১৯৭৭ সালের মার্চ মাসে বখত নতুন দিল্লির চাঁদনি চক থেকে জনতা পার্টির প্রার্থী হিসেবে লোকসভায় (ভারতীয় সংসদের নিম্নকক্ষ) নির্বাচিত হন। মোরারজি দেশাই প্রধানমন্ত্রী নিযুক্ত হন এবং তিনি বখতকে পূর্ত, আবাসন, সরবরাহ ও পুনর্বাসনের মন্ত্রিপরিষদ মন্ত্রী হিসাবে নিযুক্ত করেন। তিনি এই পদে ১৯৭৯ সালের জুলাই পর্যন্ত দায়িত্ব পালন করেন।
১৯৮০ সালে জনতা পার্টি বিভক্ত হয়ে যায় এবং বখত ভারতীয় জনতা পার্টির (বিজেপি) সাথে থাকার সিদ্ধান্ত নেন। তিনি বিজেপির সাধারণ সম্পাদক নিযুক্ত হন। ১৯৮৪ সালে তিনি বিজেপির সহ-সভাপতি হন।
১৯৯০ সালে বখত মধ্যপ্রদেশ থেকে রাজ্যসভায় (ভারতীয় সংসদের উচ্চকক্ষ) নির্বাচিত হন। ১৯৯২ সালে তিনি রাজ্যসভায় বিরোধী দলের নেতা হন। (বিরোধী দলনেতার পদটি ক্যাবিনেট মন্ত্রী পদের সমতুল্য।) ১০ এপ্রিল ১৯৯৬-এ তিনি মধ্যপ্রদেশ থেকে রাজ্যসভায় পুনর্নির্বাচিত হন।
১৯৯৬ সালের মে মাসে অটল বিহারী বাজপেয়ী তাঁর সরকার গঠন করার সময় বখ্তকে নগরোন্নয়ন মন্ত্রী পদের প্রস্তাব দেন। বখ্ত অবশ্য একটি উচ্চ পদের দাবি করেছিলেন এবং ২৪ মে তাকে পররাষ্ট্র মন্ত্রীর অতিরিক্ত পদ দেওয়া হয়েছিল। বাজপেয়ী সরকার মাত্র ১৩ দিন স্থায়ী হয়েছিল। বখ্ত এক সপ্তাহের কিছু বেশি সময় পররাষ্ট্রমন্ত্রী ছিলেন কারণ ১ জুন ১৯৯৬-এ বাজপেয়ীর সরকারের পতন হলে তিনি পদত্যাগ করতে বাধ্য হন। বাজপেয়ী সরকারের পতনের পর, বখ্ত আবার রাজ্যসভায় বিরোধী দলের নেতা হন।
১৯৯৮ সালে বাজপেয়ী আবার প্রধানমন্ত্রী নিযুক্ত হন এবং বখ্তকে শিল্পমন্ত্রী নিযুক্ত করা হয়। এই পদটিতে তিনি ২০০২ সাল পর্যন্ত অধিষ্ঠিত ছিলেন। এছাড়াও তিনি রাজ্যসভার নেতা নিযুক্ত হন। শিল্প মন্ত্রী হিসাবে পুরো মেয়াদের দায়িত্ব পালন করার পর বখ্ত সক্রিয় রাজনীতি থেকে অবসর নেন এবং ২০০২ সালে কেরলের রাজ্যপাল নিযুক্ত হন। তিনিই প্রথম বিজেপি নেতা ছিলেন যিনি কেরলের রাজ্যপাল পদে নিযুক্ত হয়েছেন।
পুরস্কার
২০০০ সালে বখ্ত পদ্মবিভূষণে ভূষিত হন। এটি ভারতের দ্বিতীয় সর্বোচ্চ বেসামরিক পুরস্কার। পদ্মবিভূষণে ভূষিত বিজেপির অন্য চার ব্যক্তি হলেন অটল বিহারী বাজপেয়ী, লালকৃষ্ণ আদভানি, সুষমা স্বরাজ এবং অরুণ জেটলি। এরপর অটল বিহারী বাজপেয়ীকে ভারতের সর্বোচ্চ বেসামরিক পুরস্কার ভারতরত্ন দেওয়া হয়েছে।
মৃত্যু
বখ্ত ৯ এপ্রিল ২০০২-এ রাজ্যসভায় তার মেয়াদ শেষ করেন। ৯ দিন পরে তিনি সুখদেব সিং কং এর স্থলাভিষিক্ত হয়ে কেরলের রাজ্যপাল হিসাবে শপথ নেন। ৮৩ বছর বয়সে, তিনি কেরল রাজ্যের সবচেয়ে বয়স্ক রাজ্যপাল ছিলেন। তিনি অত্যন্ত জনপ্রিয় ছিলেন এবং মৃত্যুর আগ পর্যন্ত এই পদে দায়িত্ব পালন করেন। বখ্ত কেরলের রাজধানী শহর তিরুবনন্তপুরমের মেডিক্যাল কলেজ হাসপাতালে ২৩ ফেব্রুয়ারি ২০০৪ তারিখে মারা যান। ১৯ ফেব্রুয়ারি সঞ্চালিত অন্ত্রের অস্ত্রোপচারের পর জটিলতার কারণে তাঁর মৃত্যু হয়েছিল। তিনি কেরলের প্রথম রাজ্যপাল যিনি দায়িত্ব পালনকালে মারা যান। দুদিন পর কর্ণাটকের রাজ্যপাল টিএন চতুর্বেদী তার স্থলাভিষিক্ত হন। উদ্বেগ ছিল যে চিকিৎসা অবহেলার কারণে বখ্ত মারা যেতে পারেন। কিন্তু এমন কোনো কিছুই প্রমাণিত হয়নি। সিকান্দার বখ্তের মৃত্যুর সময় চিকিৎসকদের কোনও ত্রুটি বা অন্য কোনও উদ্দেশ্য ছিল কিনা তা পরীক্ষা করার জন্য যে জোরালো দাবি উঠেছিল, মুখ্যমন্ত্রী এ কে অ্যান্টনিকে তা মেনে নিতে হয়েছিল।
ভারতের রাষ্ট্রপতি এ পি জে আব্দুল কালাম বলেছেন, "তার মৃত্যুতে আমরা একজন বিশিষ্ট জননেতা এবং একজন রাষ্ট্রনায়ককে হারালাম।" প্রধানমন্ত্রী বাজপেয়ী বলেন, "জনাব বখ্ত একজন স্বাধীনতা সংগ্রামী ছিলেন। তিনি সাহস ও প্রত্যয়ের সাথে গণতন্ত্র ও জাতীয়তাবাদী স্বার্থের জন্য সংগ্রাম করেছেন। তিনি কিছু সময়ের জন্য আমার মন্ত্রিসভার সদস্য হিসাবে বিশিষ্ট সেবা প্রদান করেছেন।"
চুনতি উচ্চ বিদ্যালয়
চুনতি উচ্চ বিদ্যালয় বাংলাদেশের চট্টগ্রাম জেলার একটি শিক্ষাপ্রতিষ্ঠান।
অবস্থান
এটি চট্টগ্রাম জেলার লোহাগাড়া উপজেলার অন্তর্গত চুনতি ইউনিয়নে অবস্থিত।
ইতিহাস
১৯৫৪ সালে প্রতিষ্ঠিত এ প্রতিষ্ঠানটিতে সহ-শিক্ষা ব্যবস্থা রয়েছে।
অবকাঠামো
এ বিদ্যালয়ের ৪টি দ্বিতল ভবন রয়েছে।
ব্যবস্থাপনা
বিদ্যালয় পরিচালনার জন্য একটি ম্যানেজিং কমিটি রয়েছে। অত্র ইউনিয়নের চেয়ারম্যান জনাব জয়নাল আবেদীন জনু সভাপতি হিসেবে বর্তমানে দায়িত্ব পালন করছেন।
কৃতিত্ব
প্রতিষ্ঠাকাল থেকে এটি উপজেলার শীর্ষস্থানীয় শিক্ষাপ্রতিষ্ঠান হিসেবে সুনাম অর্জন করে আসছে।
আবু জান্দাল ইবনে সুহাইল
আল আস ইবনে সুহাইল যিনি আবু জান্দাল اনামে পরিচিত ছিলেন। তিনি হুদায়বিয়ার সন্ধি পর মক্কায় ফিরে আসা প্রথম ব্যক্তি এবং নবী মুহাম্মদ (স.) এর সাহাবা । তিনি হযরত আবদুল্লাহ ইবনে সুহাইলের ভাই এবং কুরাইশের বক্তা সুহাইল ইবনে আমর (রা.)-এর ছেলে।
মদীনায় গমন
কিছু সময় পরে আবু জান্দাল এবং অন্যান্য লোকেরা যারা মক্কায় ফিরে এসেছিল তারা ভেবেছিল যে তারা কেবল মক্কা থেকে বের হয়ে মদিনা ব্যতীত অন্য কোথাও বসতি স্থাপন করবে। এটি করতে গিয়ে তারা মক্কায় তাড়িয়ে দেয়ার আশঙ্কা থেকে বাঁচতে পেরেছিল এবং চুক্তিটি অক্ষত থাকতে দেয় এবং মক্কায় প্রত্যাবর্তন থেকে নিজেকে রক্ষা করতে সক্ষম হয়। আবু জানদাল এবং অন্যরা আবু বাসেরের নেতৃত্বে জেদ্দা উপকূলের নিকটবর্তী একটি ছোট শহরে ঘুফার নামে একত্রিত হয়েছিল এবং তাদের সংবাদটি মক্কা থেকে মুসলমান হয়ে পালিয়ে যেতে ইচ্ছুক অন্যদের কাছে ছড়িয়ে পড়ে।
যোদ্ধা
অবশেষে, আবু বাসের এবং আবু জান্দালের সাথে প্রায় ৭০ জনের এই দলটি সিরিয়ায় এবং আসার পথে মক্কার কুরাইশদের বাণিজ্য ধ্বংস করতে একটি আক্রমণকারী দল গঠন করে। প্রায় এক বছর ধরে কুরাইশ মক্কার অর্থনীতিকে চূর্ণ করে আবু জান্দল এবং তার সহকর্মীদের পাশ কাটাতে পারলেন না। এরপরে কুরাইশ মদীনায় নবীকে লিখেছিলেন যাতে তিনি তাকে কুফায় মদীনায় স্বাগত জানাতে এবং মক্কার কাফেলা থেকে দূরে তার সাথে যোগদানের অনুমতি দেওয়ার জন্য অনুরোধ করেন। মদিনায় নবীর আমন্ত্রণটি পড়ে আবু বাসের খুব শীঘ্রই মারা গেলেন এবং আবু জান্দাল পুরুষদের কাফেলা এবং মদিনায় যে সমস্ত সম্পদ তারা জোগাড় করেছিল তা পরিচালনা করেন। তারা যখন মদীনা পৌঁছেছিল, আবু জান্দাল তার ভাই আবদুল্লাহর সাথে সালাম করলেন এবং পুনরায় মিলিত হলেন। কিছু সময়ের জন্য আবু জান্দাল, আবদুল্লাহ এবং রাসূলের অন্যান্য সাহাবী মদীনায় থেকে গেলেন। কিন্তু এর কিছু সময় পরে আবদুল্লাহ ও আবু জান্দাল মক্কায় তাদের বাড়িতে ফিরে এসে তাদের পিতাকে নবীর সাথে দেখা করতে এবং ইসলাম গ্রহণের জন্য রাজি করান এবং তারা সফল হন।
পরে, ৬৩২ সালে আবদুল্লাহ আল ইয়ামামার যুদ্ধে শহীদ হন। আবু জান্দাল তার ভাইয়ের শাহাদতের খবর শুনে তার বাবাকে বিষয়টি অবহিত করেছিলেন। আবু জান্দাল ও তার পিতা সুহাইল দু'জনেই আবদুল্লাহর জন্যে শোকাহত হন এবং তারপরে মুসলিম সেনাবাহিনীতে যোগদানের সিদ্ধান্ত নেন। সুতরাং, তারা আল-ইয়ারমুকের যুদ্ধের মতো প্রায় প্রতিটি যুদ্ধে লড়াই করেছিলেন।
জার্গন
জার্গন হল একটি বিশেষ ক্ষেত্র বা কার্যকলাপের সাথে যুক্ত বিশেষ পরিভাষা। সাধারণত একটি নির্দিষ্ট যোগাযোগমূলক প্রসঙ্গে ব্যবহার করা হয় এবং সেই প্রসঙ্গের বাইরে ভালভাবে বোঝা নাও যেতে পারে। প্রসঙ্গটি সাধারণত একটি নির্দিষ্ট পেশা (অর্থাৎ, একটি নির্দিষ্ট বাণিজ্য, পেশা, স্থানীয় ভাষা বা একাডেমিক ক্ষেত্র), তবে যেকোন দলে জার্গন থাকতে পারে।
জার্গন, অপশব্দ এবং আর্গট শব্দগুলি সাহিত্যে ধারাবাহিকভাবে আলাদা করা হয় না; বিভিন্ন লেখক বিভিন্ন উপায়ে এই ধারণা ব্যাখ্যা করেন। একটি সংজ্ঞা অনুসারে, জার্গন প্রকৃতিতে গোপনীয় হওয়ার ক্ষেত্রে অপশব্দের থেকে ব্যতিক্রম; অন্য ধারণা অনুসারে, এটি বিশেষভাবে পেশাদার এবং প্রযুক্তির সাথে যুক্ত। তবে, কিছু উৎস এই পদগুলিকে সমার্থক হিসাবে বিবেচনা করে। রাশিয়ান ভাষাবিজ্ঞানে, জার্গনকে ভাষার একটি অভিব্যক্তিপূর্ণ রূপ হিসাবে শ্রেণীবদ্ধ করা হয়, যখন গোপন ভাষাগুলিকে আর্গোট হিসাবে উল্লেখ করা হয়। ষোড়শ শতাব্দীর দিকে জার্গনের ব্যবহার আরও জনপ্রিয় হয়ে উঠেছিল যা বিভিন্ন পেশাগত পথের ব্যক্তিদের আকৃষ্ট করেছিল।
ইতিবাচকতা
জার্গন সম্প্রদায়ের মধ্যে একটি সুবিধাজনক উপায়ে অর্থপূর্ণ তথ্য এবং বক্তৃতা জানাতে ব্যবহার করা যেতে পারে। একজন বিষয় বিশেষজ্ঞ একজন সাধারণ ব্যক্তিকে কিছু ব্যাখ্যা করার সময় শব্দবাক্য এড়াতে চাইতে পারেন। জার্গন প্রাসঙ্গিক তথ্য সর্বোত্তমভাবে যোগাযোগ করতে সাহায্য করতে পারে। উদাহরণস্বরূপ, একজন ফুটবল কোচ তাদের দলের সাথে কথা বলছেন বা নার্সদের সাথে কাজ করা একজন ডাক্তার।
সমালোচনা
নির্দিষ্ট তথ্যের উত্তর দেওয়ার সময় শব্দার্থের বিরুদ্ধে সমালোচনা কিছু ক্ষেত্রে পাওয়া যেতে পারে। ৫৮ জন রোগী এবং ১০ জন রেডিয়েশন থেরাপিস্টকে বিশ্লেষণ করে করা একটি গবেষণায়, তারা জার্গন ব্যবহার করে রোগীর রোগের চিকিৎসা নির্ণয় এবং ব্যাখ্যা করেছিলেন। এটি পাওয়া গেছে যে পরিভাষা এবং ধারণাগুলিকে যোগাযোগ করার ক্ষেত্রে চিকিৎসা ক্ষেত্রে জার্গন ব্যবহার করা সর্বোত্তম নয়। রোগীরা চিকিৎসা এবং ঝুঁকি কি ছিল তা নিয়ে বিভ্রান্ত হতে থাকে। প্রযুক্তিগত জার্গনের অনলাইন শব্দকোষ অন্তর্ভুক্ত করে এমন সংস্থান রয়েছে, যা "জার্গন বাস্টার" নামেও পরিচিত।
হামিদ আলী
হামিদ আলী বা মুহাম্মদ হামিদ আলী (জন্ম: ১৮৭৪ - ১৫ই ডিসেম্বর, ১৯৫৪) একজন বাঙালি কবি। তিনি রবীন্দ্রনাথের সমসাময়িক কবিদের মধ্যে একজন।
জীবনী
হামিদ আলী ১৮৭৪ সালে ব্রিটিশ ভারতের চট্টগ্রাম জেলার সুলতানপুরের কাজী পাড়ায় জন্মগ্রহণ করেন। তার পুরো নাম ছিল মুহাম্মদ হামিদ আলী। তার পিতার নাম উজির আলী। তারা ছিলেন চার ভাই ও এক বোন যার মধ্যে তিনি ছিলেন তৃতীয়। তার বড় ভাই "আমীর আলী" একজন বিশিষ্ট আলেম ছিলেন। মেজু ভাই "মকবুল আলী" এন্ট্রাস পাস করে, জজকোর্টে চাকরি করতেন। কবি হামিদ আলী পাঠশালায় প্রাথমিক শিক্ষা লাভ করেন এবং কলকাতা আলীয়া মাদ্রাসা থেকে কৃতিত্বের সহিত এফএম পাস করেন। তিনি চট্টগ্রামের বিশিষ্ট ইসলামী চিন্তাবিদ ও আলেম "মাওলানা আব্দুল আলীর" কন্যা "আমেনা খাতুনকে" বিবাহ করেন।
কর্ম জীবন
কবির কর্ম জীবন সম্পর্কে জানা যায় তিনি রাজনীতি সচেতন ছিলেন। মুসলিম লীগ সৃষ্টির গোড়া থেকেই তিনি জড়িত ছিলেন। পেশাগত দিক থেকে তিনি জীবনে শিক্ষকতাকেই বেছে এবং সারাজীবন তিনি শিক্ষক হিসাবে নিয়োজিত ছিলেন। তিনি নোয়াখালী জিলা স্কুল, কুমিল্লা জিলা স্কুল এবং ঢাকা কলেজিয়েট স্কুলে সহকারী শিক্ষক ছিলেন। তিনি ইংরেজি, আরবি, ফরাসি ভাষায় সুপন্ডিত ছিলেন।
কাব্যগ্রন্থ
তার প্রথম কাব্যগ্রন্থ "ভ্রাতৃবিলাপ" ১৯০৩ সালে প্রকাশাতি হয়। ব্যক্তিগত শোকাচ্ছ্বাস থেকে তার কাব্যিক প্রয়াস উৎসারিত হয়। দুর্ঘটনা জনিত কারণে ভাইয়ের অকাল মৃত্যুতে তিনি যে আঘাত পান সেই আর্তির বহিঃপ্রকাশ ঘটেছে কাব্যটিতে। তার দ্বিতীয় কাব্যগ্রন্থ "কাসেম বধ কাব্য" ১৯০৫ সালে প্রকাশিত হয়। তার তৃতীয় কাব্যগ্রন্থ "কবিতাকুঞ্জ" (১৯০৭)। এটি খন্ড কবিতার বই। তার চতুর্থ ও পঞ্চম কাব্যগ্রন্থ যথাক্রমে "জয়নালোদ্ধার কাব্য" (১৯০৭) ও "সোহরাব বধ কাব্য" (১৯০৯) প্রকাশাতি হয়, দু'খানি জাতীয় আখ্যানমূলক কাব্য।
মৃত্যু
কবি অবসর জীবন গ্রামের বাড়িতেই কাটিয়েছিলেন এবং নিজ গ্রাম সুলতানপুরে ১৯৫৪ সালের, ১৫ই ডিসেম্বর মৃত্যুবরণ করেন। পূর্বপুরুষদের কবরস্থান বুড়াপুকুর পাড়ে তাকে সমাধিস্থ করা হয়।
মোহনবাগান সুপার জায়ান্ট
মোহনবাগান সুপার জায়ান্ট (Mohun Bagan Super Giant) (পূর্বতন নাম: এটিকে মোহনবাগান ফুটবল ক্লাব) হল কলকাতা ভিত্তিক ভারতীয় পেশাদার ক্লাব মোহনবাগানের একটি ফুটবল শাখা। এই ক্লাবটি বর্তমানে ভারতের শীর্ষ স্তরের ফুটবল টুর্নামেন্ট ইন্ডিয়ান সুপার লিগে প্রতিদ্বন্দ্বিতা করে। ৮৫,০০০ ধারণ ক্ষমতা বিশিষ্ট সল্ট লেক স্টেডিয়ামে দ্য মেরিনার্স নামে পরিচিত এই দলটি তাদের সকল হোম ম্যাচ আয়োজন করে থাকে, এছাড়াও মাঝেমধ্যে মোহনবাগান গ্রাউন্ডেও দলটি তাদের হোম ম্যাচ আয়োজন করে। বর্তমানে এই ক্লাবের ম্যানেজারের দায়িত্ব পালন করছেন স্পেনীয় সাবেক ফুটবল খেলোয়াড় জুয়ান ফেরেন্দো এবং সভাপতির দায়িত্ব পালন করছেন সঞ্জীব গোয়েঙ্কা । ভারতীয় জাতীয় দলের রক্ষণভাগের খেলোয়াড় প্রীতম কোটাল এই ক্লাবের অধিনায়কের দায়িত্ব পালন করছেন।
মোহনবাগান সুপার জায়ান্টের মালিকানা আর পি এস জি মোহনবাগান প্রাইভেট লিমিটেডের অধীনে রয়েছে, যার ৮০% অংশীদার হলো আরপি-সঞ্জীব গোয়েঙ্কা গ্রুপ, এবং উৎসব পারেখ; অন্যদিকে অবশিষ্ট ২০% মালিকানায় রয়েছে মোহনবাগান অ্যাথলেটিক ক্লাব।
পটভূমি
মোহনবাগান অ্যাথলেটিক ক্লাবটি পশ্চিমবঙ্গের কলকাতায় অবস্থিত একটি পেশাদার ফুটবল ক্লাব। ক্লাবটি ১৮৮৯ সালে মোহনবাগান স্পোর্টিং ক্লাব হিসেবে প্রতিষ্ঠিত হয়েছে এবং এটি ভারত ও এশিয়ার প্রাচীনতম ক্লাবগুলোর মধ্যে একটি। ১৯১১ সালে আইএফএ শিল্ডের ফাইনালে ইস্ট ইয়র্কশায়ার রেজিমেন্টের বিপক্ষে জয় ক্লাবটি সবচেয়ে উল্লেখযোগ্য মুহূর্ত। সর্ব ভারতীয় পক্ষ থেকে সর্বপ্রথম মোহনবাগান ব্রিটিশ প্রতিযোগিতায় প্রতিদ্বন্দ্বিতা করে চ্যাম্পিয়নশিপ জয়লাভ করেছে এবং এই জয় ভারতের স্বাধীনতা আন্দোলনে ভূমিকা রেখেছিল। মোহনবাগান ১৯৯৬ সালে ভারতের প্রথম ঘরোয়া লীগ জাতীয় ফুটবল লিগের প্রতিষ্ঠাতা সদস্য। মোহনবাগান পাঁচটি শিরোপা জয় করে, যার মধ্যে তিনটি এনএফএল এবং দুটি আই-লিগ শিরোপা রয়েছে। ক্লাবটি ভারতের প্রাক্তন ঘরোয়া কাপ প্রতিযোগিতা ফেডারেশন কাপের সবচেয়ে সফল ক্লাব, যারা সর্বমোট ১৪টি শিরোপা জয়লাভ করেছে। এছাড়াও ক্লাবটি স্থানীয় ৩০ বার কলকাতা ফুটবল লিগের শিরোপা জয়লাভ করেছে। ২০২২-২৩ সালে দলটি প্রথম বারের মতো আই এস এল প্লে অফ বিজয়ী হয়।
গঠন
২০১৮ সালে, আইএসএল-এর সংগঠক এফএসডিএল প্রতিযোগিতায় কলকাতার দুই বড় ক্লাব ইস্টবেঙ্গল এবং মোহনবাগানকে অন্তর্ভুক্ত করার পরিকল্পনা করেছিল। পরবর্তীকালে সিদ্ধান্ত নেওয়া হয়েছিল যে ক্লাবটি কলকাতা ভিত্তিক ক্লাব এটিকের সাথে একীভূত হবে। তবে, আই লিগের ক্লাবগুলো যৌথভাবে এআইএফএফ-এর বিরুদ্ধে প্রতিবাদ করায় উক্ত পরিকল্পনাটি স্থগিত করা হয়েছিল। ২০১৯ সালে, ভারতীয় ফুটবলের পথনির্দেশিকা প্রকাশের পরে সিদ্ধান্ত নেওয়া হয়েছিল যে আইএসএল শীর্ষ স্তরের লীগ হবে এবং উক্ত একীভূতকরণের পরিকল্পনাটি পুনর্নির্মাণ ও চূড়ান্ত করা হয়। ২০২০ সালের ১৬ই জানুয়ারি তারিখে আইএসএল পক্ষের এটিকে মালিক সংস্থা আরপিএসজি গ্রুপের মোহনবাগানের ৮০% অংশীদারিত্ব ক্রয় করে এবং অবশিষ্ট ২০% অংশীদারিত্ব মোহনবাগান ফুটবল ক্লাব প্রাইভেট লিমিটেডের কাছে রয়েছে।  অতঃপর এক ঘোষণায় জানানো হয়েছিল যে এটিকে মোহনবাগান ২০২০–২১ মৌসুম থেকে আইএসএলে প্রতিযোগিতা করবে এবং কলকাতার ক্লাব হিসেবে ইন্ডিয়ান সুপার লিগে প্রতিযোগিতা করবে। ২০২০ সালের ১০ই জুলাই তারিখে দলের নাম এবং লোগো প্রকাশ করা হয়েছে।
সল্ট লেক স্টেডিয়াম
পশ্চিমবঙ্গের কলকাতা শহরের বিধাননগরে অবস্থিত সল্ট লেক স্টেডিয়ামে মোহনবাগান সুপার জায়ান্ট তাদের হোম ম্যাচ আয়োজন করে। বহুমুখী স্টেডিয়াম হিসেবে স্টেডিয়ামটি মূলত ফুটবল ম্যাচ আয়োজনের জন্য ব্যবহৃত হয়। স্টেডিয়ামটি মোহনবাগান দলই তাদের নিজস্ব স্টেডিয়াম হিসেবে ব্যবহার করতো।
প্রতিদ্বন্দ্বিতা
কলকাতা শহরের প্রতিদ্বন্দ্বী ক্লাব ইস্টবেঙ্গলের সাথে মোহনবাগানের সবচেয়ে বড় প্রতিদ্বন্দ্বিতা রয়েছে, যা কলকাতা ডার্বি নামে পরিচিত।
কর্মকর্তা
বর্তমান প্রযুক্তিগত কর্মকর্তা
বর্তমান দল
থাম্ব|220x220পিক্সেল|মোহনবাগান এসজির প্রাক্তন অধিনায়ক [[প্রীতম কোটাল ]]
অন্যান্য চুক্তিবদ্ধ খেলোয়াড়
নোট: পতাকা জাতীয় দল নির্দেশ করে যা ফিফার যোগ্যতার নিয়মের অধীনে নির্ধারিত হয়েছে। খেলোয়াড়দের একাধিক জাতীয়তা থাকতে পারে যা ফিফা ভুক্ত নয়।
অন্য দলে ধারে
নোট: পতাকা জাতীয় দল নির্দেশ করে যা ফিফার যোগ্যতার নিয়মের অধীনে নির্ধারিত হয়েছে। খেলোয়াড়দের একাধিক জাতীয়তা থাকতে পারে যা ফিফা ভুক্ত নয়।